L 28/32
RO
Jurnalul Oficial al Uniunii Europene
31.1.2023
(f) specii de vulpi-de-mare (Rajidae); (g) Scymnodon squamulosus; (h) rechini din supraordinul Selachimorpha; (i) câine-de-mare (Squalus acanthias).
Secțiunea 9 Zon a C o n ve n ț i e i WC P F C
Articolul 41 Condiții aplicabile activităților de pescuit de ton obez, de ton cu aripioare galbene, de ton dungat și de ton alb din Pacificul de Sud (1) Statele membre se asigură că numărul de zile de pescuit alocat navelor cu plasă-pungă care pescuiesc ton obez (Thunnus obesus), ton cu aripioare galbene (Thunnus albacares) și ton dungat (Katsuwonus pelamis) în partea din zona Convenției WCPFC situată în marea liberă, între 20° N și 20° S, nu depășește 403 zile.
(2) Navele de pescuit ale Uniunii nu vizează stocuri de ton alb (Thunnus alalunga) din Pacificul de Sud în zona Convenției WCPFC la sud de 20° S. (3) Statele membre se asigură că volumul capturilor de ton obez (Thunnus obesus) realizate de nave de pescuit cu paragate în 2023 nu depășește limitele stabilite în tabelul din anexa IG.
Articolul 42 Gestionarea pescuitului cu FAD-uri (1) În partea din zona Convenției WCPFC situată între 20° N și 20° S, se interzice navelor cu plasă-pungă să instaleze sau să utilizeze FAD-uri sau să instaleze plase în proximitatea FAD-urilor între 1 iulie 2023 ora 00.00 și 30 septembrie 2023 ora 24.00.
(2) Suplimentar interdicției prevăzute la alineatul (1), se interzice instalarea plaselor în proximitatea FAD-urilor în marea liberă din zona Convenției WCPFC situată între 20° N și 20° S pentru încă două luni: fie de la 1 aprilie 2023 ora 00.00 la 31 mai 2023 ora 24.00, fie de la 1 noiembrie 2023 ora 00.00 la 31 decembrie 2023 ora 24.00.
(3) Fiecare stat membru în cauză stabilește care dintre perioadele de interzicere a pescuitului menționate la alineatul (2) se aplică navelor cu plasă-pungă care arborează pavilionul său.
Statele membre informează Comisia, până la 15 februarie 2023, cu privire la perioada de interzicere a pescuitului selectată.
Comisia informează secretariatul WCPFC cu privire la perioadele de interzicere a pescuitului selectate de statele membre înainte de 1 martie 2023.
(4) Statele membre se asigură că niciuna dintre navele lor cu plasă-pungă nu utilizează pe mare, în orice moment, mai mult de 350 de FAD-uri cu balize instrumentale activate.
Balizele se activează exclusiv la bordul unei nave cu plasă-pungă.
Articolul 43 Numărul maxim de nave de pescuit ale Uniunii autorizate să pescuiască pește-spadă Numărul maxim de nave de pescuit ale Uniunii autorizate să pescuiască pește-spadă (Xiphias gladius) în zonele situate la sud de 20° S din zona Convenției WCPFC este stabilit în anexa IX.